kardosdrur/scandi-wiki huggingface dataset:
Herandsholmen

Herandsholmen er ein holme i Ullensvang kommune i Vestland. Det smale Holmsundet, på det smalaste rundt 50 meter breitt, skil holmen frå fastlandet i Herand. Holmen er rundt 900 meter lang frå nordaust til sørvest. Han er veglaus.

Det var husmannsplass på Herandsholmen sidan iallfall midten av 1600-talet. I 1755 vart det oppretta ein gjestgjevarstad her. Landhandelen på holmen vart avvikla i 1914, då hadde gjestgjevarstaden stengt nokre år før, rundt århundreskiftet. Holmen har vore utan fast busetjing sidan 1987. Det vert no drive utleige til grupper.

Folketalsutvikling:

Kjelder

 Gaute Losnegård, Jondal kommune - Gards- og slektssoge, bd. 1 (Jondal kommune, 2003)

Øyar i Vestland
geografi i Ullensvang
Nordøya i Kvinnherad

Nordøya er ei øy i Kvinnherad kommune i Vestland, på nordsida av Kvinnheradsfjorden. Øya er veglaus og utan fast busetjing. I første halvdel av 1800-talet vart det oppretta ein husmannsplass her, under garden Håvik på fastlandet.

Folketalsutvikling:

Kjelder

 Erling Vaage, Kvinnherad 2 - Gards- og ættesoga (Kvinnherad kommune, 1987)

Øyar i Kvinnherad
Terøya

Terøya er ei øy i Kvinnherad kommune i Vestland, på nordsida av Kvinnheradsfjorden. Øya er veglaus og utan fast busetjing.

Det var gjestgjevarstad på Terøya sidan seinast 1667. På 1800-talet vart det dampskipsstoppestad her. Gjestgjevarstaden vart lagt ned tidleg på 1900-talet.

Folketalsutvikling:

Kjelder

 Erling Vaage, Kvinnherad 2 - Gards- og ættesoga (Kvinnherad kommune, 1987)

Øyar i Kvinnherad
Øya Sild

Sild er ei øy i Kvinnherad kommune i Vestland, aust for Varaldsøy i Hardangerfjorden. Øya er veglaus. 

Frå 1740-talet var det ein husmannsplass på øya. 

Folketalsutvikling:

Kjelder

 Erling Vaage, Kvinnherad 2 - Gards- og ættesoga (Kvinnherad kommune, 1987)

Sild
Kalven i Kvinnherad

Kalven er ei øy i Kvinnherad kommune i Vestland, ved austenden av Snilstveitøy, like utanfor Rosendal. Øya er veglaus.

Det er tre gravrøyser frå bronsealderen på øya.

Folketalsutvikling:

Kjelder

 Erling Vaage, Kvinnherad 3 - Gards- og ættesoga (Kvinnherad kommune, 1988)

Øyar i Kvinnherad
Ferdinand Freiligrath

Ferdinand Freiligrath () var ein tysk diktar og omsetjar.

Liv og virke
Freiligrath blei kjend for diktsamlinga Gedichte frå 1838. I 1842 fekk han diktargasje av den prøyssiske kongen, men sa denne frå seg i 1844, då han gjorde den mest radikale liberalisme saka til si. Han flykta til Sveits i 1845, og året etter til London. Revolusjonen i 1848 helsa han med henførte dikt, og vende tilbake til Tyskland full av håp.

Freiligrath deltok i dei revolusjonære hendingane i Tyskland i 1848, og blei stilt for retten for oppvigling til høgforræderi på grunn av diktet sitt Die Todten an die Lebenden (‘Dei døde til dei levande’). Han blei frikjent. På 1840-talet blei Freiligrath kjent med Karl Marx, og dei blei verande venner. Ifølge Marx sin biograf Franz Mehring var Freiligrath den beste vennen til Marx etter Friedrich Engels.

I 1851 måtte han forlata Tyskland att. Han var deretter bankmann i London i 17 år. Då banken gjekk konkurs i 1867, stod Freiligrath pengelaus att. I 1868 flytta han endeleg tilbake til heimlandet sitt, der han no blei æra med nasjonallønn. Ungdomsdiktinga til Freiligrath inneheld mange eksotiske og fargesterke motiv, og viser tydelege impulsar frå Victor Hugo, som han òg omsette til tysk.

Freiligrath omsette òg verk av William Shakespeare, Henry Wadsworth Longfellow og Robert Burns. Revolusjonspoesien hans, Ein Glaubenbekenntnis (1844), Ça ira (1846) og Neuere politische und soziale Gedichte (1849-51), utmerker seg for agitatorisk liding og kraftfull form. Hans Gesammelte Dichtungen kom ut i 6 band i 1870, medan ei brevsamling, Briefe blei gjeven ut i 1910 av L. Weins.

Seinare i livet sitt blei Freiligrath stadig meir nasjonalistisk. Eit døme på dette er diktet hans «Hurra, Germania!».

Kjelder 

Denne artikkelen bygger på «Ferdinand Freiligrath» frå ,  den 18. august 2023.

Bakgrunnsstoff 

Tyskspråklege forfattarar
Tyske forfattarar
Forfattarar frå 1800-talet
Daniela Jaworska

Daniela Jaworska, fødd Tarkowska, () er ein polsk tidlegare friidrettsutøvar som i 1971 vart europameister i spjutkast.

Daniela Tarkowska kasta spjutet 49,70 meter vart nummer 7 i EM i friidrett 1966. To år seinare kom Daniela Jaworska med 56,06 m på femteplass i øvinga under Sommar-OL i Mexico-byen. Året etter enda ho på sjetteplass ved EM i friidrett 1969 i Athen med 55,16 meter.

13. august 1971 vann Jaworska gullmedaljen ved Friidretts-EM i Helsinki. Med eit kast på 61,00 meter viste ho vesttyske Ameli Koloska og austtyske Ruth Fuchs til sølv- og bronseplass. Jaworska kasta 52,40 meter i kvalifiseringa under Sommar-OL 1972, meteren for kort til å få finaleplass. 30. juni 1973 nådde ho livsbeste 62,30 meter i Warszawa. I Roma-EM 1974 vart ho nummer 11 med 54,02 meter.

Jaworska vart polsk meister i spjutkast i 1964, 1966-71, 1973-74 og 1976.

Kjelder

Denne artikkelen bygger på «Daniela Jaworska» frå ,  den 18. august 2023.  
Denne artikkelen bygger på «Daniela Jaworska» frå ,  den 18. august 2023.  

Polske spydkastarar
Europameistrar i friidrett for Polen
Jiřina Ptáčníková

Jiřina Ptáčníková () er ein tsjekkisk tidlegare stavhoppar frå Plzeň som i 2012 vart europameister i øvinga.

Ptáčníková sigra i stavhopp-tevlinga i Universiaden 2009. Året etter vart ho nummer 5 i europameisterskapen i Barcelona og i 2011 nummer sju i verdsmeisterskapen i Daegu. Innandørssesongen 2012 sette ho personleg rekord med 4,70 meter i Donetsk. Ved EM i friidrett 2012 i Helsinki sikra ho seg gullmedaljen ved å gå over 4,60 m i den fyrste omgangen, i ei tevling prega av våte, vanskelege tilhøve. Seinare same sommaren kom ho på sjetteplass ved dei olympiske leikane i London. Etter å ha vorte nummer 8 i Moskva-VM, presterte ho 4. september 2013 i heimebyen sitt livsbeste stavhopp då ho klarte 4,76 meter. I 2014 vart ho nummer 2 i innandørs-VM og nummer 6 i EM i friidrett 2014 i Zürich, Sidan lukkast ho ikkje å kvalifisere seg til finalane i VM 2015, OL 2016 og VM 2017.

Ptáčníková var tsjekkisk meister i stavhopp 2009-11 og 2013-15.

Kjelder

Jiřina PTÁČNÍKOVÁ | Profile | World Athletics
Denne artikkelen bygger på «Jiřina Ptáčníková» frå ,  den 18. august 2023.  

Europameistrar i friidrett for Tsjekkia
Tsjekkiske friidrettsutøvarar
Posthum

Posthum (samanblanding av latinsk postumus, ‘sist (fødd)’, humus, ‘jord’ og humare, ‘gravlegga’) er eit uttrykk som blir nytta i samband med hendingar som hender etter at nokon er døde.

Når ein person mottar ei utmerking eller pris etter at dei er døde, blir denne gitt posthumt. Ein kan også gje nokon amnesti, nåde eller oppreising posthumt, etter at personen er død. Eit barn kan bli fødd posthumt, etter at faren eller i nokre tilfelle mora er død.

Eit åndsverk, til dømes ein roman kan òg koma ut posthumt, dvs. etter at forfattaren er død. Eit døme på dette er Millennium-trilogien av den svenske forfattaren Stieg Larsson. Diktsamlinga Hverdagen av den norske diktaren Rudolf Nilsen blei òg gitt ut posthumt. Romanen Maurice av den britiske forfattaren E.M. Forster blei gitt ut posthumt med vilje sidan han handla om homofili, som var svært kontroversielt då romanen blei skriven.

Sjå òg 

 Posthumt namn
 Post mortem

Kjelder 

Denne artikkelen bygger på «Posthum» frå ,  den 18. august 2023.  

Latinske ord og uttrykk
Død
Rachel Sennott

Rachel Anne Sennott () er ein amerikansk skodespelar og komikar. Ho er best kjend for sine hovudroller i filmene Shiva Baby (2020), Bodies Bodies Bodies (2022) og Bottoms (2023) og i HBO-serien The Idol (2023).

Ho er av italiensk og irsk opphav og blei oppdratt som katolikk. Ho gjekk ut seg frå Simsbury High School i 2014. Sennott deler tida si mellom Los Angeles og New York.

Kjelder

Bakgrunnsstoff 

 

USA-amerikanske komikarar
USA-amerikanske skodespelarar
Pierre Le Ber

Pierre Le Ber () var ein velgjerar og målar frå Montreal som var son av Jacques Le Ber og bror til Jeanne Le Ber.

Liv 
Le Ber var medlem av to av dei rikaste familiane i kolonien. Han brukte rikdommen sin til å vera ein generøs medlem av samfunnet sitt, og grunnla eit almissehus for fattige. Han bidrog til den religiøse ordenen Congrégation de Notre Dame, truleg fordi syster hans, Jeanne, tilhøyrde denne. Han var ein av grunnleggjarane og støttespelarane til dei miskunnsame brørne (Hôpital Général til Charon-brørne).

Le Ber var rekna som ein amatørmålar utan talent medan han levde. I 1965 fekk det såkalla primitive måleriet hans av Marguerite Bourgeoys, som var blitt restaurert i 1963-1964 i New York, ny merksemd frå den kanadiske kunstverda. Oljemåleriet av Marguerite Bourgeoys som ei nær 80 år gamal kvinne som leid i medkjensle med andre er i moderhuset til Congrégation de Notre Dame i Montreal. Verket hans markerer han som ein viktig kunstnar i si tid.

Galleri

Kjelder 

Denne artikkelen bygger på «Pierre Le Ber» frå ,  den 18. august 2023.

Bibliografi 

 
Målarar frå 1600-talet
Kanadiske kunstnarar
Folk frå Québec
Marguerite Bourgeoys

Marguerite Bourgeoys () var ei fransk nonne som er kjend som grunnleggjaren av ordenen Congrégation de Notre Dame. Ho er ein katolsk helgen med minnedag den 12. januar.

Bourgeoys var fødd i Troyes i Frankrike. Ho emigrerte i 1653 til Ny-Frankrike (dagens Canada), der ho grunnla eit kloster, vigde seg til skuleaktivitet blant både franske kolonistar og urfolksbarn og i 1658 grunnla ein orden for sekulære kvinner. Dette var ein av dei fyrste klosterordenane for kvinner i den katolske kyrkja der nonnene stod fritt til å verka og arbeida utanfor klostermurane. 

Marguerite Bourgeoys blei saligerklært av paven i 1878 og helgenerklært i 1982.

Galleri

Kjelder 

Denne artikkelen bygger på «Marguerite Bourgeoys» frå ,  den 18. august 2023.  

Franske nonner
Kanadiarar
Franske helgenar
Kvinner på 1600-talet
Skorpo i Kvinnherad

Skorpo er ei øy i Kvinnherad kommune i Vestland. Det smale Mjødnasundet skil øya frå Snilstveitøy. Øya er veglaus. 

Folketalsutvikling:

Kjelder

 Erling Vaage, Kvinnherad 2 - Gards- og ættesoga (Kvinnherad kommune, 1987)

Øyar i Kvinnherad
Det argentinske kvinnelandslaget i fotball

Argentina sitt kvinnelandslag i fotball er det kvinnelege landslaget i fotball for Argentina. Det representerer landet i internasjonale fotballturneringar, og vert regulert av Asociación del Fútbol Argentino. Landslaget spelte sin fyrste internasjonale kamp i 1993 og deltok i sin fyrste store meisterskap i 1995.

Resultat i internasjonale meisterskap 

Resultata som er vist under er berre turneringar der Argentina har delteke. Turneringar dei ikkje har tatt del i er ikkje førte opp.

Olympiske leikar 
  2008: Gruppespelet

Verdsmeisterskapen 

  2003: Gruppespelet
  2007: Gruppespelet

  2019: Gruppespelet
   2023: Gruppespelet

Copa América Femenina 

  1995: Andreplass
  1998: Andreplass
    2003: Andreplass
  2006: Vinnar

  2010: Fjerdeplass
  2014: Fjerdeplass
  2018: Tredjeplass
  2022: Tredjeplass

Panamerikanske leikar 

  2003: Fjerdeplass
  2007: Gruppespelet
  2011: Gruppespelet

  2015: Gruppespelet
  2015: Sølv

Søramerikanske leikar 
  2014: Gull

Sjå òg 
 Det argentinske herrelandslaget i fotball

Bakgrunnsstoff 
 Offisiell nettside
 Profil hos FIFA
 Profil hos CONMEBOL

Fotball i Argentina
Argentinske landslag
Argentina
Det brasilianske kvinnelandslaget i fotball

Brasil sitt kvinnelandslag i fotball er det kvinnelege landslaget i fotball for Brasil. Det representerer landet i internasjonale fotballturneringar, og vert regulert av Federación de Fútbol de Brasil. Landslaget spelte sin fyrste internasjonale kamp i 1986 og deltok i sin fyrste store meisterskap i 1991.

Resultat i internasjonale meisterskap 
Resultata som er vist under er berre turneringar der Brasil har delteke. Turneringar dei ikkje har tatt del i er ikkje førte opp.

Olympiske leikar 

  1996: Fjerdeplass
  2000: Fjerdeplass
  2004: Sølv

  2008: Sølv
  2012: Kvartfinale

  2016: Fjerdeplass
  2020: Kvartfinale

Verdsmeisterskapen 

  1991: Gruppespelet
  1995: Gruppespelet
  1999: Tredjeplass

  2003: Kvartfinale
  2007: Andreplass
  2011: Kvartfinale

  2015: Åttedelsfinale
  2019: Åttedelsfinale
   2023: Gruppespelet

Copa América Femenina 

  1991: Vinnar
  1995: Vinnar
  1998: Vinnar

    2003: Vinnar
  2006: Andreplass
  2010: Vinnar

  2014: Vinnar
  2018: Vinnar
  2022: Vinnar

Panamerikanske leikar 

  2003: Gull
  2007: Gull

  2011: Sølv

  2015: Gull

Søramerikanske leikar 
  2014: Bronse

Sjå òg 
 Det brasilianske herrelandslaget i fotball

Bakgrunnsstoff 
 Offisiell nettside
 Nettsida til det brasilianske kvinnelandslaget
 Profil hos FIFA
 Profil hos CONMEBOL

Fotball i Brasil
Brasilianske landslag
Brasil
Jordbærsortar

Jordbærsortar er ulike typar kultivarar av hagejordbær.

Sortar som er tilgjengeleg på den norske marknaden:

 Abundance
 Aprica
 Arosa - Italiensk sort
 Bounty - Kanadisk sort 
 Clery
 Elsanta
 Florence - britisk sort
 Frida - Norsk sort
 Glede - Norsk sort
 Glima - Norsk sort
 Honeoje - Nord-Amerikansk
 Joly
 Jonsok - Norsk sort
 Kent - Kanadisk sort
 Korona - Nederlandsk sort
 Malwina
 Nobel - Norsk sort (‘Korona’ x ‘Diamante’)
 Ostara
 Polka - Nederlansk sort (‘Induka’ x ‘Sivetta’)
 Regina
 Rugia
 Rumba
 Saga - Norsk sort (‘Oonishiki’ x ‘Toyonoka’)
 San Andreas - Amerikansk sort
 Selva - Kalifornsk sort
 Senga sengana - Tysk sort
 Sibilla - Italiensk sort
 Sonata - Nederlandsk sort
 Vibrant - Britisk sort
 Zefyr - Dansk sort

Kjelder

Bær
Frank Sve

Frank Edvard Sve () er ein norsk politikar frå Stranda på Sunnmøre som sidan 2021 har representert Framstegspartiet i Møre og Romsdal på Stortinget.

Sve er utdanna industrisnikkar og arbeidde fleire år i møbelindustrien. Hausten 1999 kom han inn i kommunestyret i Stranda, der han markerte seg som ein høglytt leiar av partigruppa tik Framstegspartiet. Hausten 2003 vart han vald til ordførar i Stranda kommune. Framstegspartiet i Stranda gjorde eit brakval ved kommunevalet 2007. Med 47,5 % av veljarane bak seg, heldt Sve fram som ordførar. Eit kostbart prosjekt i kommunal regi førte til at Stranda kommune mista kontroll over økonomien. Kommunevalet 2011 straffa Framstegspartiet og Sve måtte overlevere ordførarklubba til Jan Ove Tryggestad frå Senterpartiet. Sve søkte om å verte friteken for å møte i kommunestyret.

Sve har vore medlem i fylkestinget i Møre og Romsdal sidan 2003. Han leia Møre og Romsdal Framstegsparti 2004-10 og frå 2014. På fylkestinget har Sve vore den dominerande figuren i partigruppa. Han har kjempa om å verte fylkesordførar både ein og fleire gongar, men har ikkje lukkast samle nok stønad for sitt kandidatur hos andre partigrupper.

Sve var aktuell på «sikker» plass før stortingsvalet 2017. Men då nestleiaren i Framstegspartiet, Oslo-buande Sylvi Listhaug, sikta mot ein stortingsplass, vart Sve tvinga til å godta tredjeplassen på vallista til Framstegspartiet i Møre og Romsdal. Etter å ha vore vararepresentant 2017-21, vart Sve vald inn på Stortinget i 2021. På Tinget er han fyrste nestleiar i Transport- og kommunikasjonskomiteen.

Sve var medlem av representantskapet i Noregs Bank frå 2010 til og med 2017. Periodane 2010-11 og 2012-13 var han nestleiar.

Kjelder

Biografi: Sve, Frank Edvard ved stortinget.no
Denne artikkelen bygger på «Frank Sve» frå ,  den 19. august 2023.  

Stortingsrepresentantar 2021-2025
Folk frå Stranda
Monique Éwanjé-Épée

Monique Éwanjé-Épée () er ein fransk tidlegare friidrettsutøvar som i 1990 vart europameister på 100 meter hekk. 

18 år gammal vann ho 100 meter hekk i junior-EM. Tre år seinare enda ho sjuandeplassen i øvinga ved Sommar-OL i Seoul. 29. juni 1990 sette ho fransk rekord på 12,56 sekund. Seinare same sommaren vann ho gullmedaljen i europameisterskapen i Split, med tida 12,79 slo ho sølvmedaljør Gloria Siebert 2 med 12 hundredels sekund. Året etter kom ho fjerdeplass i VM-finalen i Tokyo etter eit løp på 12,84. Sidan var ho lang unna finaleplass i Sommar-OL 1992, Friidretts-EM 1994 og -VM 1996, samt Sommar-OL 1996. 

Éwanjé-Épée vart nummer 2 på 60 meter hekk i så vel Innandørs-EM 1990 i Glasgow, som Innandørs-VM 1991 i Sevilla og i Innandørs-EM 1992 i Genova. I alle desse tre tevlingane måtte ho sjå seg slått av Ljudmila Narozjilenko som representerte Sovjetunionen og Russland. Bestetida 7,82 sekund i 60 meter hekk oppnådde i Paris vinteren 1991.

Kjelder

Monique ÉWANJÉ-ÉPÉE | Profile | World Athletics
Denne artikkelen bygger på «Monique Éwanjé-Épée» frå ,  den 19. august 2023. 

Franske hekkeløparar
Europameistrar i friidrett for Frankrike
Mateusz Przybylko

Mateusz Przybylko () er ein tysk høgdehoppar fødd i Bielefeld av polske foreldre. Han vart europameister i øvinga i 2018.

Karriere
Przybylko vart utslått i høgdehopp-kvalifiseringa både under Friidretts-VM 2015 og OL 2016. Den 25. juni 2017 presterte han livsbeste 2,35 meter i Bottrop. To månader seinare vart han femtemann i VM i friidrett 2017 i London. Ved EM i friidrett 2018 i Berlin vann han gullmedaljen då han som den einaste tok seg over 2,35 meter. Han var langt unna finaleplass i så vel VM 2019 som i Tokyo-OL i 2021. Derimot tok han i 2022 seg vidare frå kvalifisering til både VM-finale i Eugene og til EM-finale i München, og enda med høvesvis 12. og 6. plass i dei to meisterskapane.

Przybylko var tysk meister 2017, 2018, 2020.

Kjelder

Mateusz PRZYBYLKO | Profile | World Athletics
Denne artikkelen bygger på «Mateusz Przybylko» frå ,  den 19. august 2023.

Bakgrunnsstoff

Tyske høgdehopparar
Europameistrar i friidrett for Tyskland
Det franske kvinnelandslaget i fotball

Frankrike sitt kvinnelandslag i fotball er det kvinnelege landslaget i fotball for Frankrike. Det representerer landet i internasjonale fotballturneringar, og vert regulert av Fédération Française de Football. Landslaget spelte sin fyrste internasjonale kamp i 1971 og kvalifiserte seg til sin fyrste store meisterskap i 1997.

Resultat i internasjonale meisterskap 
Resultata som er vist under er berre turneringar der Frankrike har delteke. Turneringar dei ikkje har tatt del i er ikkje førte opp.

Olympiske leikar 
  2012: Fjerdeplass
  2016: Kvartfinale

Verdsmeisterskapen 

  2003: Gruppespelet
  2011: Fjerdeplass

  2015: Kvartfinale
  2019: Kvartfinale

   2023: Kvartfinale

Europameisterskapen 

   1997: Gruppespelet
  2001: Gruppespelet
  2005: Gruppespelet

  2009: Kvartfinale
  2013: Kvartfinale

  2017: Kvartfinale
  2022: Semifinale

Sjå òg 
 Det franske herrelandslaget i fotball

Bakgrunnsstoff 
 Offisiell nettside
 Nettsida til det franske kvinnelandslaget
 Profil hos FIFA
 Profil hos UEFA

Fotball i Frankrike
Franske landslag
Frankrike
Det engelske kvinnelandslaget i fotball

England sitt kvinnelandslag i fotball er det kvinnelege landslaget i fotball for England. Det representerer landet i internasjonale fotballturneringar, og vert regulert av The Football Association. Landslaget spelte sin fyrste internasjonale kamp i 1972 og kvalifiserte seg til sin fyrste store meisterskap i 1984.

Resultat i internasjonale meisterskap 
Resultata som er vist under er berre turneringar der England har delteke. Turneringar dei ikkje har tatt del i er ikkje førte opp.

Verdsmeisterskapen 

  1995: Kvartfinale
  2007: Kvartfinale

  2011: Kvartfinale
  2015: Tredjeplass

  2019: Fjerdeplass
   2023: Andreplass

Europameisterskapen 

  1984: Andreplass
  1987: Fjerdeplass
  1995: Semifinale

  2001: Gruppespelet
  2005: Gruppespelet
  2009: Andreplass

  2013: Gruppespelet
  2017: Semifinale
  2022: Vinnar

Sjå òg 
 Det engelske herrelandslaget i fotball
 Det britiske kvinnelandslaget i fotball
 Det britiske herrelandslaget i fotball

Bakgrunnsstoff 
 Offisiell nettside
 Nettsida til det engelske kvinnelandslaget
 Profil hos FIFA
 Profil hos UEFA

Fotball i England
Engelske landslag
England
Walldorf

Walldorf er ein by og ein kommune nordvest i forbundslandet Baden-Württemberg i Tyskland, km sør for Heidelberg. Kommunen omfattar 19,9 km² og har eit folketal på nær 16 000.

Det multinasjonale industriselskapet, programvareprodusenten SAP har hovudkontoret sitt i Walldorf.

Kjelder

Denne artikkelen bygger på «Walldorf (Baden)» frå ,  den 19. august 2023.

Bakgrunnsstoff

Byar i Baden-Württemberg
Hockenheim

Hockenheim er ein by og ein kommune nordvest i forbundslandet Baden-Württemberg i Tyskland, ei 20 km sørvest for Mannheim. Kommunen omfattar 34,8 km² og har eit folketal på nærare 22 000.

Byen er særleg kjend for racerbilbana Hockenheimring.

Kjelder

Denne artikkelen bygger på «Hockenheim» frå ,  den 19. august 2023.

Bakgrunnsstoff

Byar i Baden-Württemberg
Herøy i Kvinnherad

Herøy er ei øy i Kvinnherad kommune i Vestland, på sørsida av Kvinnheradsfjorden. Det smale Herøysundet skil øya frå fastlandet og tettstaden Herøysund. Øya er veglaus.

Frå 1830-talet til rundt 1920 var det ein handelsstad på øya. Ved folketeljinga i 1900 budde det 12 menneske her.

Kjelder

 Erling Vaage, Kvinnherad 4 - Gards- og ættesoga (Kvinnherad kommune, 1991)

Øyar i Kvinnherad
Hatløyna

Hatløyna eller Sakrisøyna er ei øy lengst vest i Hyllestad kommune i Vestland. Øya er veglaus og har vore utan fast busetjing sidan rundt 1970.

Sidan 1991 har øya vore del av Sakrisøy naturreservat, som ho utgjer størstedelen av.

Folketalsutvikling:

Kjelder

 Inger Kellmer & Finn Borgen Førsund (red.), Hyllestad bygdebok - Soga om folket, bd. 1 (Hyllestad kommune, 1990)

Øyar i Vestland
geografi i Hyllestad
Statsuniversitetet i Baku

Statsuniversitetet i Baku (aserbajdsjansk Bakı Dövlət Universiteti, forkorta BDU), grunnlagt 1. september 1919, er det eldste, største og mest prestisjetunge universitetet i Aserbajdsjan.

Universitetsbygningane ligg i hovudsak innanfor bygrensene til Baku. Universitetet omfattar 16 fakultet og har over 26 000 studentar og over 3 000 tilsette.

Kjente studentar 
 Lev Landau, russisk-sovjetisk fysikar
 İlham Əliyev, president i Aserbajdsjan
 Heydər Əliyev, president i Aserbajdsjan

Kjelder 

Denne artikkelen bygger på «Statsuniversitetet i Baku» frå , den 25. juli 2023.

Bakgrunnsstoff 
 (på aserbajdsjansk, engelsk og russisk)

Universitet i Aserbajdsjan
Byggverk i Baku
Skipingar i 1919
Det greske kvinnelandslaget i fotball

Hellas sitt kvinnelandslag i fotball er det kvinnelege landslaget i fotball for Hellas. Det representerer landet i internasjonale fotballturneringar, og vert regulert av Ellinikí Podosferikí Omospondía. Landslaget spelte sin fyrste internasjonale kamp i 1991 og kvalifiserte seg til sin fyrste store meisterskap i 2004.

Resultat i internasjonale meisterskap 
Resultata som er vist under er berre turneringar der Hellas har delteke. Turneringar dei ikkje har tatt del i er ikkje førte opp.

Olympiske leikar 
  2004: Gruppespelet

Sjå òg 
 Det greske herrelandslaget i fotball

Bakgrunnsstoff 
 Offisiell nettside
 Profil hos FIFA
 Profil hos UEFA

Fotball i Hellas
Greske landslag
Hellas
Skalbyggingsteknikk

Skalbyggingsteknikk er eit prinsipp for bygging av trebåtar. Bordgangane, huda, i båten vert forma som eit skal med ferdig skap, før innveden som bind saman og styrker skalet vert sett inn.

Ved klinkbygging vert båtborda klinka saman med båtsaum til eit skal. Etter kvart som skroget tek form, vert det styrkt med band, og annan innved.
Frå Middelhavsområdet kjenner ein til at båtbord vart samanfesta med tappar og pluggar. Det gav eit skal med glatt båtside. Banda som vart sett inn vart forlenga over vasslinja, og så kunne det festast fleire bord til dei.

Denne tapp- og pluggteknikken vart nytta under bygging av Genesaretbåten.

Fotnotar

Klinkbygging
Båtbygging